Nova Francio

Nova Francio aŭ Nova Francujo (franclingve Nouvelle-France) estis la vasta teritorio koloniita de Francio en Nordameriko, ekde la esplorado de la rivero Sankt-Laŭrenco de Jacques Cartier en 1534 ĝis la cedo de la regiono al Britio en la Traktato de Parizo (1763).

Je ĝia apogeo en 1712 (antaŭ la traktato de Utrecht), la teritorio de Nova Francio etendiĝis ekde la insulo Novlando kaj la Hudsona Golfo ĝis la Meksika Golfo kaj Luiziano. Nova Francio estis tiam dividita laŭ kvin kolonioj kun apartaj administraj sistemoj : Kanado, Akadio, Hudsona Golfo, Novlando kaj Luiziano.

Okaze de la unua censado plenumita en Nova Francio en 1666, oni nombris ĉirkaŭ kvarmil loĝantojn ĉe la valo de la Sankt-Laŭrenco. Unu jarcento poste, la franclingva loĝantaro atingis 65 000 personojn. La ĉefurbo estis la urbo Kebeko.

 Vidu ankaŭ 

 Akadio

eta|maldekstra|250px|Mapo de Nova Francio, fare de Samuel de Champlain.

 Teritorioj 
 Franca Luiziano

eta|450px|maldekstra|Nova Francio 1534-1763

Kategorio:Eksaj landoj de Nordameriko
Kategorio:Eksaj kolonioj de Francio
Kategorio:Nova Francio